google/wiki40b huggingface dataset:
Lars Hansen

Liv og arbeid

Lars Hansen vokste opp og bodde i Tromsø der han en periode også var lokalpolitiker for Venstre og Høyre, blikkenslager og reder. Fra 1922 til 1925 var han løsarbeider i USA.
Temaer og motiv i bøkene hentet Hansen framfor alt fra ishavsfangst og livet blant kystbefolkningen i Troms og på Svalbard på slutten av 1800-tallet og begynnelsen av 1900-tallet.  
Hansen er i stor grad glemt etter sin død på grunn av medlemskapet og engasjementet i Nasjonal Samling (NS), Quislings nasjonalistiske fascistparti, under andre verdenskrig. Hansen gjorde seg imidlertid ikke nevneverdig politisk bemerket under krigen. To av bøkene hans kom ut på tysk i Frontbuchhandelausgabe für die Wehrmacht, bokutgivelser for tyske soldater 1939–1945. Dette var Die weiße Hölle – Zwei Erzählungen (debutboka I Spitsbergens vold fra 1926) og novellesamlinga Im Schnee und Nordlicht (I sne og nordlys fra 1936). 
Lars Hansen ble naturlig nok verken ekskludert fra forfatterforeningen eller landssvikdømt da han døde allerede i 1944.
Amazon Tall Tower Observatory

Amazon Tall Tower Observatory eller ATTO er et vitenskapelig forskningstårn i regnskogen i Amazonas i Brasil. Tårnet er 325m høyt, noe som gjør det til Sør-Amerikas høyeste bygg. 
Hensikten med tårnet er å undersøke klimaet i regnskogen ved å gjøre målinger av atmosfærens ulike parametre og innhold av aereosoler. ATTO er et samarbeidsprosjekt mellom Max Planck-insituttet i Tyskland og Universitetet i Amazonas i Manaus i Brasil. Prosjektet startet i 2009, tårnet ble påbegynt i 2014 og sto ferdig i 2015.
Leirshaugen gravplass

Leirshaugen gravplass eller Leirshaugen gravstad er ved Rotset i Volda tettsted i Volda kommune.
Gravplassen ble anlagt til avlastning for kirkegården ved Volda kirke, og første begravelse fant sted i 1937. Et gravkapell stod klart samme år. Gravplassen er utvidet flere ganger etter innvielsen. Dette er den gravplassen som brukes for Volda tettsted for tiden. Begravelser finner gjerne sted med utgangspunkt i Volda kirke.
Hajime Ishii

Karriere

Hajime Ishii startet sin profesjonelle karriere i Nissan Motors i 1982. Han har også spilt for Otsuka Pharmaceutical.
Han har tidligere vært trener for Otsuka Pharmaceutical, Consadole Sapporo og Vegalta Sendai.
Norgesmesterskapet i boksing 1973

Norgesmesterskapet i boksing 1973 ble arrangert 11. mars i Oslo.
Kongepokalen ble vunnet av Bjørn Rudi. 
Forbundspokalen ble vunnet av Kjell Østhus.
Beste klubb ble Bokseklubben Pugilist.
Maximilianeum

Maximilianeum er et monumentalbygg i bydelen Haidhausen i München. Det er siden 1949 sete for Den bayerske landdagen.
Maximilianeum eies av en stiftelse med samme navn. Stiftelsen ble opprettet av Maximilian II av Bayern i 1852 for å huse begavete studenter fra Bayern. Maximilianeum oppfyller fremdeles dette formålet, i tillegg til å være Bayerns parlamentsbygning.
Hovedarkitekt var Friedrich Bürklein og bygningen stod ferdig 1874. Utvidelser er siden gjort i 1958, 1964 og 1992.
Dennis Edwards

Bakgrunn

Dennis Edwards hadde sin første opptreden som sanger bare to år gammel; det var i kirka der faren var prest. Da han var sju, flytta familien til Detroit, der han etter hvert studerte ved Detroit Conservatory of Music. der han studerte klaver og komposisjon, og ble med i gospelgruppa Crowns of Joy.

Musiker

I 1961 starta han soul-/jazz-gruppa Dennis Edwards and the Fireballs. I 1967 blei han med i The Contours.
Da David Ruffin i 1968 fikk sparken fra The Temptations, blei Edwards henta inn som ny frontfigur. Han var sentral i gruppas nye psykedeliske funkstil, og han var hovedsanger på de to Grammy-vinnerne fra denne perioden, «Cloud Nine» (1968) og «Papa Was a Rollin' Stone» (1972).
Edwards fikk sparken fra gruppa i 1977, men kom tilbake i 1980. I 1984 gikk han igjen ut, erstatta av Ali-Ollie Woodson. Edwards gikk solo og hadde blant annet en slager med «Don't Look Any Further», en duett med Siedah Garrett. I 1987 var det samarbeidsproblemer mellom Woodson og The Temptations, og Edwards blei henta tilbake. To år seinere bytta de igjen, da Edwards fikk sparken for tredje gang.
På slutten av 1980-tallet gikk han sammen med to andre tidligere The Temptations-medlemmer, David Ruffin og Eddie Kendricks, om prosjektet «Ruffin/Kendrick/Edwards, former leads of The Temptations». Ruffin døde imidlertid i 1991 og Kendricks i 1992. Edwards satte så sammen ei gruppe som turnerte som Dennis Edwards & the Temptations. Etter søksmål fra Otis Williams i den originale gruppa blei navnet endra til The Temptations Review featuring Dennis Edwards. Med i denne gruppa var blant andre Paul Williams, sønnen til The Temptations-originalen med samme navn.
Edwards var en kort periode gift med Ruth Pointer i Pointer Sisters. Dattera Issa er også artist og har blant annet vært med i moras gruppe. 
Som medlem av The Temptations blei Edwards i 1989 innvotert i Rock and Roll Hall of Fame.
Ken Romain

Idrettskarriere

Romain ble fransk ungdomsmester på 60 meter i 2010. I 2011 ble han fransk juniormester utendørs på 100 meter, og ble tatt ut til junior-EM i friidrett 2011. Der fikk han 10. beste tid i innledningsheatet på 100 meter, og gikk ikke videre til finalen. Han deltok også på 4 x 100 meter stafett, som Frankrike vant på tiden 39,35. 
I 2012 ble han fransk juniormester innendørs på 60 meter, og fransk juniormester utendørs på 100 meter. Ved junior-VM i friidrett 2012 fikk han 24. beste tid i innledningsheatet på 200 meter, med tiden 21,34, og gikk ikke videre til semifinalene. Han deltok også på 4 x 100 meter, men Frankrike ble her diskvalifisert. 
Ved det franske U23-mesterskapet i 2013 fikk han gull både på 100 meter, 200 meter og 4 x 100 meter stafett. Han ble dermed tatt ut til U23-EM i friidrett 2013, der Frankrike kom på 6.-plass i finalen på 4 x 100 meter. I 2014 ble han fransk U23-mester på 100 og 200 meter, og deltok også ved Lag-EM i friidrett 2014, der Frankrike konkurrerte i Super League. Der deltok han på 4 x 100 meter stafett, men Frankrike ble diskvalifisert. Han deltok også ved IAAF World Relays 2014 i Nassau, der Frankrike kom på 3.-plass på 4 x 200 meter stafett. 
Ved U23-EM i friidrett 2015 vant Frankrike 4 x 100 meter stafett, med Romain på laget.
Philistina manai

Utseende

En middelsstor, langbeint, brunlig gullbasse. Hannen har to nokså lange, i spissen innoverkrummede horn i pannen.

Utbredelse

Arten lever i Myanmar.
Svømming under Stillehavslekene 2003

Svømming under Stillehavslekene  2003. Svømming var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tolvte gangen som svømming var med på programmet under stillehavslekene.  Det var førti øvelser, tjue for menn og tjue for kvinner. Ny-Caledonia ble beste nasjon med tjuefire gullmedaljer foran Papua Ny-Guinea med åtte.
Dirty Harry tar hevn

Handling

Filmen kretser rundt en gruppe venstreorienterte terrorister som kaller seg selv "The People's Revolutionary Strike Force". Gruppen består av vietnam-veteraner som driver utpressing overfor San Francisco hvor de krever to millioner dollar. En natt robber de en bygning som inneholder militære våpen beregnet for eksport. Under ranet blir Harry Callahans partner drept, noe som fører til at han blir påtvunget en ny partner som i tillegg er kvinne.
 I mellomtiden fortsetter terrorgruppen sin virksomhet og kidnapper byens borgermester. Sammen med sin kvinnelige kollega tar han opp jakten på gruppen. Sporene leder dem etterhvert til den tidligere fangeøya Alcatraz.

Om filmen

Filmen innbakte 46 millioner dollar på kino i USA, mot et budsjett på ca 9 millioner.
Den ble forholdsvis godt mottatt av kritikerne og har fått 79 % på Rotten Tomatoes. 
Arbeidstittelen for filmen var "Moving Target". En annen tittel som ble vurdert var "Dirty Harry III". Filmen var opprinnelig tiltengt å være siste del av en trilogi om Dirty Harry.  De to militante gruppene i filmen – "the People's Revolutionary Strike Force" og "Uhuru" – tok utgangspunkt i de virkelige organisasjonene Symbionese Liberation Army (som kidnappet Patricia Hearst) og Black Panthers.
Bueskyting under de internasjonale øylekene 2017

Bueskyting under de internasjonale øylekene 2017 ble arrangert fra 26. til 29. juni 2017, i Rävhagen i Visby på Gotland.
Nidella

Utseende

Små til middelsstore, slanke, noe maurlignende, som oftest mørkt fargede trebukker. Hodet er omtrent så bredt som pronotum, ovalt. Antennene er nokså tynne, gjerne omtrent så lange som kroppen. Pronotum er smalt, lengre enn bredt, rektangulært bortsett fra at det er innsnevret ved roten, med skrå flekker av lys bestøvning litt foran midten og vanligvis et bånd av lys bestøvning ved roten. Dekkvingene er jevnbrede, forholdsvis smale og tynne. Beina er slanke, med tykke, klubbeformede lår.

Utbredelse

Slekten er utbredt i Asia (Thailand, Vietnam, Borneo og Filippinene).
ISO 3166-2:FM

ISO 3166-2:FM er Mikronesiaføderasjonens del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Mikronesiaføderasjonen er det definert koder for fire delstater.
Hver kode består av to deler, atskilt av en bindestrek. Første del er FM, ISO 3166-1 alfa-2-koden for Mikronesiaføderasjonen. Andre del er tre bokstaver. Koden for Chuuk (FM-TRK) er basert på delstatens tidligere navn, Truk.
Siv Jensen

Familiebakgrunn og utdannelse

Siv Jensen er den eldste av de tre barna til de selvstendig næringsdrivende Monica Kjelsberg (1939–) og Tore Jensen (1926–1989). Hun er søster av Nina Jensen (1975–), generalsekretær i WWF-Norge, samt oldebarn av kvinnesakskvinnen og Venstre-politikeren Betzy Kjelsberg (1866–1950). Foreldrene drev en skobutikk på Majorstuen frem til de ble skilt i 1979/1980. Faren flyttet til Sverige, mens moren og barna flyttet til Ullern. Moren slet med å forsørge familien, men startet etterhvert «egen virksomhet med stryking og pressing av klær».
Jensen var elev ved Marienlyst skole 1976–1985 og Oslo handelsgymnasium 1985–1988. Deretter brukte hun mye tid på politisk arbeid, men fullførte studiene til diplomøkonom i 1992. I årene 1992–1994 arbeidet hun som salgskonsulent i Radio 1.
Obersturmbannführer

Obersturmbannführer var en paramilitær grad i Schutzstaffel (SS) og Sturmabteilung (SA). Den ble først innført i SA i 1932, da man trengte en ekstra feltoffisersgrad over SA-Sturmbannführer. Den ble samtidig innført i SS for at offiserer skulle være på samme nivå i de to organisasjonene. 
Navnet betyr «over-stormenhetsfører», og graden tilsvarte Oberstleutnant i Wehrmacht.
Graden ble i 1961 en av de mest kjente av de mange i SS' og SAs spesielle hierarki, ettersom Adolf Eichmann hadde hatt denne graden. Da han i rettssaken i Jerusalem hevdet at han kun var en kontorarbeider som fulgte ordre, spurte anklageren Gideon Hausner: «Var du en Obersturmbannführer, eller en kontorpike?». Blant andre beryktede innehavere av graden var kommandanten i Auschwitz, Rudolf Höss. Obersturmbannführerene Herbert Kappler og Joachim Peiper var skyldig i massakrene i henholdsvis Ardeatine og Malmedy. 
Insigniene var fire sølvknapper og en stripe, plassert på venstre jakkeslag. Man bar også skulderklaffene  til en Oberstleutnant i Wehrmacht. Graden var den høyeste hvor man hadde enhetsmerke på høyre jakkeslag; i de høyere gradene hadde man insignier på begge sider.  
To nordmenn mottok graden SS-Obersturmbannführer, Egil Reidar Hoel og Arthur Qvist. Begge mottok graden i 1945.
Bernardine Dohrn

I kulturen

I 1976 deltok Dohrn sammen med flere andre WUO-medlemmer i dokumentarfilmen Underground, filmet i skjul og regissert av Emile de Antonio, der de forteller om livet under jorden og sine politiske motiver.
I 2002 deltok Dohrn, Ayers og flere tidligere WUO-medlemmer i den kritikerroste dokumentarfilmen The Weather Underground, regissert av Sam Green og Bill Siegel.
Surry kjernekraftverk

Surry kjernekraftverk er et kjernekraftverk som produserer elektrisk kraft ved James River i Surry County, litt ovenfor  byen Newport News i  Virginia i USA. Kjernekraftverkets to reaktorer ble godkjent for igangsetting i hnhv 1972 og 1973. Installert maksimal effekt er 1 600 MW,  men i realiteten 1 598 MW nettoeffekt; og årsproduksjonen i 2007 var på om lag 13,28 TWh elektrisk kraft 
Anlegget eies av Dominion Recources. Det har i alt to reaktorer som er i operativ drift, hver med maksimalt i gjennomsnitt 850 MW effekt. Etter dagens konsesjoner skal reaktorenes produksjon opphøre i hnhv 2032 og 2033.
De syv vise i bambuslunden

De syv vise i bambuslunden (kinesisk: 竹林七賢, pinyin: Zhúlín Qī Xián) var en gruppe kinesiske taoistiske Qingtan-vismenn, forfattere og musikere som fant hverandre på det blodige 200-tallet. Det er senere blitt fastslått at gruppen for det meste er fiktiv som sammenslutning, selv om hver og en av medlemmene nok er historiske. Det er sambandet mellom dem som er suspekt, likeså deler av deres biografier hva gjelder at de skulle ha vært tidligere embedsmenn. 
De var taoister som følte seg truet da det klart konfucianske Jin-dynastiet kom til makt. 
Legenden vil at de syv ønsket å unnslippe hofflivets intriger og korrupsjon og innestengte atmosfære i de tre rikers tid. De fant sammen i en bambuslund nær Xi Kangs hus i Shanyang (nå i provinsen Henan) der de nøt det enkle landlige liv og hverandres selskap, og satte pris på øl, personlig frihet, spontanitet og naturen. Liu Ling, Ruan Ji, Ruan Xian, Xiang Xiu, Wang Rong og Shan Tao var de øvrige seks vismenn i gruppen. En annen knyttet til de syv er Rong Qiqi (榮啟期), som er en mytisk skikkelse, muligens basert på en historisk person som i virkeligheten levde langt tidligere.
Xi Kangs forakt for hofflivet førte etterhvert til hans henrettelse.  
Legenden om de syv har vært et sentralt tema i mye kinesisk diktning, musikk og billedkunst. De fremstilles gjerne i et homoerotisk lys.
Kazuki Ganaha

Japans herrelandslag

Kazuki Ganaha spilte seks landskamper for Japans herrelandslag.
Vuelta a España 2006

Den 61. utgave av Vuelta a España ble arrangert i tidsrommet 26. august til 17. september 2006.
Aleksandr Vinokurov, Astana-Würth vant rittet sammenlagt foran Alejandro Valverde og sin lagkamerat Andrej Kasjetsjkin.

Norske deltakere

Det var tre norske deltakere: Thor Hushovd, Mads Kaggestad og Kurt Asle Arvesen. Alle tre fullførte. Hushovd vant 6. etappe og ble nummer to på 2., 3., 4., 13. og 21. etappe. Fra 3. etappe hadde han både gulltrøya og den blå poengtrøya, men gulltrøya måtte han gi fra seg etter tre etapper. Han vant poengkonkurransen foran Vinokurov.
Arbeiderbevegelsens Arbeidsgiverforening

Streik

I november 2014 gikk medlemmer i Handel og Kontor i Norge ut i streik etter at megling med AAF mislyktes. Dette var første gang i historien at ansatte i LO har gått til streik mot LO i et lønnsoppgjør.
Anu Tali

Biografi

Tali studerte orkesterdireksjon og piano ved Estlands musikkhøyskole fra 1991 til 1995 og orkesterdireksjon ved musikkonservatoriet i St. Petersburg fra 1998 til 2000. I tillegg deltok hun jevnlig i mesterklasser med Jorma Panula ved Sibelius-akademiet i Finland. 
I 1997 startet hun orkesteret Estisk-Finsk Symfoniorkester (heter nå Nordisk Symfoniorkester) sammen med tvillingsøsteren Kadri Tali, og har siden starten fungert som orkesterets sjefsdirigent. Fra 2002 har hun vært tilknyttet Vanemuine-teateret i Tartu. Blant orkestere Tali har dirigert hører også Deutsches Sinfonieorchester Berlin, NDR Sinfonieorchester Hamburg, Deutsche Kammerphilharmonie Bremen og Symphonieorchester des Bayerischen Rundfunks.

Utmerkelser og priser

2003: Echo Classics pris som «Årets unge artist» for plateinnspillingen Swan Flight
 
2003: Estlands kulturpris

2004: Estlands presidents utmerkelse

2006: Utnevnt til «Årets musiker» av Estlands radio og TV
Spinnvill

Spinnvill er en norsk musikkgruppe som platedebuterte på Øystein Sundes selskap Spinner i 2000, med albumet Spinnvill, dette er gruppas hittil eneste utgivelse men driver fortsatt med spillejobber.
Mareritt ved midtsommer

Handling

Ekteparet Lehmann er på ferie ved deres landsted på Sørlandet. Etterhvert skal mange skumle ting foregå ved landstedet og idyllen brytes brått av en uhyggelig hendelse.
Tove Lehmann plages av nattlige mareritt. Er det hennes avdøde ektemann som viser seg utenfor vinduet ì sommernatten? Politibetjent Sigurdson og hans kollega Mette løser mysteriet.
Opplegget for kriminalen er denne gang litt annerledes enn i andre «Helmer og Sigurdsson»-serier. Seerne får vite mer enn politiet og kan følge den kriminelle utviklingen på en annen måte.

Om serien

Opptakene skjedde i Risør, Tvedestrand, Skien og Oslo.
Den ble innspilt sommeren 1979, omtrent samtidig som Septembermordet og Spøkelsesbussen.
Norges Bondelag

Norges Bondelag er den største interesseorganisasjonen for bønder i Norge. Norges Bondelag arbeider for å bedre vilkårene for landbruket og synliggjøre landbrukets betydning for samfunnet. Norges Bondelags hovedmål for norsk landbruk er å øke den bærekraftige matproduksjonen og sjølforsyninga basert på norske ressurser, og å øke verdiskapinga gjennom bruk av ressursgrunnlaget på den enkelte gården. Målet med dette er å gi næringsutvikling, arbeidsplasser og grobunn for levende lokalsamfunn i hele landet.
Bondelaget selv mottar ikke statsstøtte, og er økonomisk og politisk uavhengig.
Laget ble startet i 1896 med tittelen Norsk Landmandsforbund. Dengang skulle det arbeide til beste for landbruksnæringen og prøve å påvirke politiske avgjørelser, med andre ord noenlunde det samme formålet som i dag. I 1922 skiftet bevegelsen navn til Norges Bondelag, bare to år etter at landsmøtet hadde vedtatt å opprette Bondepartiet (nå: Senterpartiet), som skulle arbeide aktivt og direkte for bøndenes interesser på Stortinget. Senterpartiet er i dag helt uavhengig fra Bondelaget.
Norges Bondelag har 63 000 medlemmer, fordelt på 515 lokallag og 18 fylkeslag.

Styre

Styret etter årsmøtet i 2017 består av styreleder Lars Petter Bartnes, første nestleder Bjørn Gimming og andre nestleder Frøydis Haugen. Styremedlemmer  er Einar Frogner, Arnstein Røyneberg, Birte Usland, John Erik Skjelnes Johansen og 1. vara Bodhild Fjelltveit, Nils Asle Dolmseth (Tine ) Arne Elias Østerås (Norske Felleskjøp), Oddveig Gikling-Bjørnå (Nortura), Ellen Krageberg (Norges Bygdekvinnelag) og Tora Voll Dombu (Norges Bygdeungdomslag).
Waisenhus

Waisenhus eller vaisenhus er den eldre betegnelsen på et barnehjem for foreldreløse.  Ordet waisen kommer fra tysk og betyr foreldreløs. Det var flere waisenhus i Norge.
Det første waisenhuset ble opprettet i Trondheim i 1637 etter en pest som hadde herjet Trøndelag og gjort mange barn foreldreløse. I Oslo ble Christiania Opfostringshus etablert i 1778 av kong Christian VII for å være skole og hjem for fattige og gjerne foreldreløse barn. Ideologien var preget av pietistisk, luthersk tankegang. Det skulle være en lik kjønnsfordeling, og ved starten var det plass til 25 barn av hvert kjønn. Senere ble det tatt inn flest gutter, og da det ble avviklet i 1978 var det et rent guttehjem. Beboerne ble pålagt diverse sysler, fra å synge i begravelser til boktrykkeri. Waisenhuset holdt til i Kongens gate 1, som Christian VII hadde gitt til formålet. I 1916 overtok kommunen Store Ullevål gård og bygget det om til formålet, slik at waisenhuset flyttet dit i 1918.
I Trondheim lå waisenhuset rett ved Erkebispegården og Domkirken i en stor, rødmalt trebygning fra 1771–1772.
Waisenhuset i Stavanger, kalt Bethania Waisenhus, ble grunnlagt av Lars Oftedal i 1877 på Bergeland i Stavanger. Det var spredt på åtte hus med opptil 12 barn i hvert hus, som ble drevet av en «tante». Waisenhuset i Stavanger ble nedlagt i 1986. Det har i ettertiden blitt rettet sterke beskyldninger fra 15-20 tidligere beboere om fysisk og seksuell mishandling.
Universidade de São José

Universidade de São José (USJ, kinesisk: 聖若瑟大學; engelsk navn:University of Saint Joseph) ble opprettet i 1996 av Portugals katolske universitet og Macao bispedømme. Det er også knyttet strukturelt, akademisk og sosialt til Den spesielle administrative sone Macao, til Portugal og til Folkerepublikken Kina.
IIUM tilbyr et stort utvalg av kurs fra de humanistiske studier til de sosiale og teknologiske. Det er programmer for sertifikater, diplomer, lisensiater, masters og doktorgrader, og det er språklinjer med tilbud om putonghua (standard mandarin), engelsk, japansk og portugisisk.
Engelsk er hovedspråket for undervisning, omkring halvparten av universitetets stab har internasjonal bakgrunn.

Nytt universitetsområde fra 2009

Campus er på et trangt område av gjenvunnet land sør på Macaohalvøya, men i midten av oktober 2007 begynte forberedende rivning og planering for bygging av nytt universitetsområde på Ilha Verde, en tidligere liten øy som i dag også er på Macaohalvøya etter at den er blitt landfast ved landvinning. På den nye campus , som skal være ferdig i 2009, blir også presteseminaret Colegio Diocesano de São José liggende.
Byggingen står i sammenheng med at IIUM blir gitt rang som katolsk universitet, en status som skjer i samforstand med sentrale myndigheter i Folkerepublikken Kina. Det innebærer den første designasjon av et katolsk universitet på område i og kontrollert av Folkerepublikken Kina, opprettet i 1949. Universitetet bygges med støtte fra bispedømmet Macao og den katolske kirke internasjonalt, og med sterk støtte fra Macaos styresmakter.
Universitetsområdet bygges på et 1,5 hektars område på Ilha Verde, og vill få et effektivt bruksareal på ca. 33 000 kvadratmeter. Det er ikke meningen at universitetet skal bli stort.
Et spesielt trekk er at det vil legges vekt på et økologisk bærekraftig design som kan bli et ledende eksempel, med oppvarming og nedkjøling i stor grad drevet av solkraft, og bygninger konstruert slik at naturlig luftgjennomstrømning maksimeres og naturlig belysning kommer mest mulig til sin rett.

Forløper

Anlegget blir ikke det første universitet i Macao. Det første universitet av europeisk type i hele Øst-Asia lå i Macao, St. Pauls universitetskollegium. Det var et katolsk universitet som ble etablert etter pavelig approbasjon den 1. desember 1594 og bestod frem til 1762, da jesuittene, som drev det, ble forbudt som ordenssamfunn av portugisiske myndigheter.
Fylkesvei 6436

Fylkesvei 6436 (Fv6436) i Trøndelag går mellom Holla og Hollasetra i Hemne kommune. Veien er 3,8 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 314 (Sør-Trøndelag).
Gregory gasskraftverk

Gregory gasskraftverk er et varmekraftverk i byen Corpus Christi helt sør i Texas i USA. Anlegget har en installert produksjonskapasitet på 550 MW, fordelt på 1 blokk. Operatør er energiselskapet Delta Power. Utstyret er vesentlig levert av General Electric og Melco.
Kraftverket ble utbygd omkring årene 1998–2000. Brenselkilden er naturgass.
Absolute Music 18

Absolute Music 18 er det 18. samlealbumet i den norske Absolute Music-serien og ble utgitt i 1996.
Autobiography

Om albumet

Simpson beskriver prosessen ved å skrive albumets tolv sanger som noe det samme som å skrive en dagbok, og før albumet var utgitt i USA uttalte hun «My inspiration came from what I have gone through in the past three years. Every single day I was thinking of what I was going through and would write songs about it».
Jærtun Lutherske Friskole

Jærtun Lutherske Friskule er en skole som ligger på Bryne i Time kommune. 
Skolen ble etablert i 2001 og har omtrent 100 elever fra 1-10 klasse. Jærtun er en kristen skole.
Rektor ved denne skolen er Ole Andreas Meling.